CELEX: 32018R1507
Language: el
Date: 2018-10-10 00:00:00
Title: Εκτελεστικός κανονισμός (ΕΕ) 2018/1507 της Επιτροπής, της 10ης Οκτωβρίου 2018, σχετικά με έκτακτα μέτρα στήριξης για τους τομείς των αυγών και του κρέατος πουλερικών στην Πολωνία

11.10.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 255/7
               
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1507 ΤΗΣ ΕΠΙΤΡΟΠΉΣ
         της 10ης Οκτωβρίου 2018
         σχετικά με έκτακτα μέτρα στήριξης για τους τομείς των αυγών και του κρέατος πουλερικών στην Πολωνία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 220 παράγραφος 1 στοιχείο α),
         Εκτιμώντας τα ακόλουθα:
         
                     (1)
                  
                  
                     Μεταξύ 3ης Δεκεμβρίου 2016 και 16ης Μαρτίου 2017, επιβεβαιώθηκε και κοινοποιήθηκε από την Πολωνία η εκδήλωση 65 εστιών γρίπης των πτηνών υψηλής παθογονικότητας του υποτύπου H5. Τα είδη που επλήγησαν είναι πάπιες, χήνες, γαλοπούλες, κοτόπουλα και όρνιθες ωοπαραγωγής του είδους Gallus domesticus.
                  
               
                     (2)
                  
                  
                     Η Πολωνία έλαβε αμέσως και αποτελεσματικά όλα τα μέτρα για την υγεία των ζώων και τα κτηνιατρικά μέτρα που απαιτούνται σύμφωνα με την οδηγία 2005/94/ΕΚ του Συμβουλίου (2).
                  
               
                     (3)
                  
                  
                     Ειδικότερα, η Πολωνία έλαβε μέτρα καταπολέμησης, παρακολούθησης και πρόληψης και δημιούργησε ζώνες προστασίας και ζώνες επιτήρησης («ζώνες που υπόκεινται σε ρυθμίσεις») κατ' εφαρμογή των εκτελεστικών αποφάσεων (ΕΕ) 2016/2219 (3), (ΕΕ) 2016/2367 (4), (ΕΕ) 2017/14 (5), (ΕΕ) 2017/116 (6), (ΕΕ) 2017/155 (7), (ΕΕ) 2017/247 (8), (ΕΕ) 2017/417 (9) και (ΕΕ) 2017/554 (10) της Επιτροπής.
                  
               
                     (4)
                  
                  
                     Με την εφαρμογή των εν λόγω μέτρων, η Πολωνία πέτυχε την ανάσχεση και εξάλειψη της νόσου. Τα ενωσιακά και εθνικά μέτρα για την υγεία των ζώων και τα κτηνιατρικά μέτρα εφαρμόστηκαν μέχρι τις 22 Μαΐου 2017 σε όλες τις πληγείσες εκμεταλλεύσεις.
                  
               
                     (5)
                  
                  
                     Η Πολωνία πληροφόρησε την Επιτροπή ότι τα αναγκαία μέτρα για την υγεία των ζώων και τα κτηνιατρικά μέτρα που είχαν εφαρμοστεί για την ανάσχεση και εξάλειψη της νόσου επηρέασαν αρνητικά μεγάλο αριθμό επιχειρήσεων, οι οποίες υπέστησαν απώλειες εισοδήματος που δεν είναι επιλέξιμες για χρηματοδοτική συνδρομή από την Ένωση σύμφωνα με τον κανονισμό (ΕΕ) αριθ. 652/2014 του Ευρωπαϊκού Κοινοβουλίου και του Συμβουλίου (11).
                  
               
                     (6)
                  
                  
                     Στις 17 Ιουλίου 2017 η Επιτροπή έλαβε επίσημη αίτηση από την Πολωνία για τη συγχρηματοδότηση ορισμένων έκτακτων μέτρων σύμφωνα με το άρθρο 220 παράγραφος 3 του κανονισμού (ΕΕ) αριθ. 1308/2013. Στις 11 Απριλίου 2018, στις 10 Μαΐου 2018 και στις 19 Ιουνίου 2018, οι πολωνικές αρχές αποσαφήνισαν την αίτησή τους.
                  
               
                     (7)
                  
                  
                     Στο πλαίσιο των μέτρων για την υγεία των ζώων και των κτηνιατρικών μέτρων που εφαρμόστηκαν, παρατάθηκαν οι περίοδοι ανάπαυσης, απαγορεύθηκε η τοποθέτηση πτηνών στο πτηνοτροφείο και περιορίστηκαν οι μετακινήσεις στις εκμεταλλεύσεις όλων των ειδών πουλερικών οι οποίες βρίσκονται στις ζώνες που αποτέλεσαν αντικείμενο ρυθμίσεων λόγω της εκδήλωσης σ' αυτές εστιών υψηλής παθογονικότητας γρίπης των πτηνών του υποτύπου H5. Τα μέτρα αφορούσαν τα ακόλουθα είδη: πάπιες, χήνες και γαλοπούλες, καθώς και κοτόπουλα και όρνιθες ωοπαραγωγής του είδους Gallus domesticus. Τούτο είχε ως αποτέλεσμα την απώλεια παραγωγής στις εν λόγω πτηνοτροφικές εκμεταλλεύσεις. Ως εκ τούτου, είναι σκόπιμο να αντισταθμιστούν οι εν λόγω απώλειες.
                  
               
                     (8)
                  
                  
                     Σύμφωνα με το άρθρο 220 παράγραφος 5 του κανονισμού (ΕΕ) αριθ. 1308/2013, η συγχρηματοδότηση από την Ένωση πρέπει να ανέλθει στο 50 % των δαπανών με τις οποίες επιβαρύνθηκε η Πολωνία για τα έκτακτα μέτρα στήριξης της αγοράς. Οι μέγιστες ποσότητες που είναι επιλέξιμες για χρηματοδότηση, για καθένα από τα έκτακτα μέτρα στήριξης της αγοράς, θα πρέπει να καθοριστούν από την Επιτροπή κατόπιν εξέτασης της αίτησης που υπέβαλε η Πολωνία.
                  
               
                     (9)
                  
                  
                     Για να αποφευχθεί ο κίνδυνος υπεραντιστάθμισης, το κατ' αποκοπή ποσό θα πρέπει να βασίζεται σε τεχνικές και οικονομικές μελέτες ή λογιστικά έγγραφα και να καθοριστεί στο ενδεδειγμένο επίπεδο για κάθε ζώο και προϊόν, ανάλογα με τις κατηγορίες παραγόμενων ζώων.
                  
               
                     (10)
                  
                  
                     Για να αποφευχθεί ο κίνδυνος διπλής χρηματοδότησης, οι απώλειες που υπέστησαν οι παραγωγοί δεν θα πρέπει να έχουν αντισταθμιστεί με κρατική ενίσχυση ή ασφάλεια και η συγχρηματοδότηση από την Ένωση βάσει του παρόντος κανονισμού θα πρέπει να περιορίζεται στα επιλέξιμα ζώα και προϊόντα για τα οποία δεν έχει χορηγηθεί χρηματοδοτική συνδρομή από την Ένωση δυνάμει του κανονισμού (ΕΕ) αριθ. 652/2014.
                  
               
                     (11)
                  
                  
                     Η έκταση και η διάρκεια των έκτακτων μέτρων στήριξης της αγοράς που προβλέπονται στον παρόντα κανονισμό θα πρέπει να περιορίζονται στα απολύτως αναγκαία για τη στήριξη της αγοράς. Ειδικότερα, τα έκτακτα μέτρα στήριξης της αγοράς θα πρέπει να ισχύουν μόνο για την παραγωγή πουλερικών στις εκμεταλλεύσεις που βρίσκονται στις ζώνες που υπόκειντο σε ρυθμίσεις και για όλη τη διάρκεια ισχύος των μέτρων για την υγεία των ζώων και των κτηνιατρικών μέτρων που προβλέπονται στην ενωσιακή και την πολωνική νομοθεσία σχετικά με τις 65 εστίες γρίπης των πτηνών υψηλής παθογονικότητας που επιβεβαιώθηκαν μεταξύ 3ης Δεκεμβρίου 2016 και 16ης Μαρτίου 2017, και για τις ζώνες που υπόκειντο σε ρυθμίσεις.
                  
               
                     (12)
                  
                  
                     Για λόγους χρηστής δημοσιονομικής διαχείρισης των εν λόγω έκτακτων μέτρων στήριξης της αγοράς, μόνον οι πληρωμές που θα έχουν καταβληθεί από την Πολωνία στους δικαιούχους έως τις 30 Σεπτεμβρίου 2019 το αργότερο θα πρέπει να είναι επιλέξιμες για συγχρηματοδότηση από την Ένωση. Δεν θα πρέπει να εφαρμοστεί το άρθρο 5 παράγραφος 2 του κατ' εξουσιοδότηση κανονισμού (ΕΕ) αριθ. 907/2014 της Επιτροπής (12).
                  
               
                     (13)
                  
                  
                     Για να διασφαλιστεί η επιλεξιμότητα και η ορθότητα των πληρωμών, η Πολωνία θα πρέπει να διενεργήσει εκ των προτέρων ελέγχους.
                  
               
                     (14)
                  
                  
                     Για να καταστεί δυνατή η διενέργεια δημοσιονομικού ελέγχου από την Ένωση, η Πολωνία θα πρέπει να κοινοποιήσει στην Επιτροπή την εκκαθάριση των πληρωμών.
                  
               
                     (15)
                  
                  
                     Δεδομένου ότι οι περιορισμοί λόγω της εμφάνισης των εστιών γρίπης των πτηνών τέθηκαν σε ισχύ σε διαφορετικές ημερομηνίες στις ζώνες που υπόκειντο σε ρυθμίσεις και ότι ο παρών κανονισμός δεν προβλέπει προθεσμία για την υποβολή των αιτήσεων ενίσχυσης, είναι σκόπιμο για τους σκοπούς του άρθρου 29 παράγραφος 4 του κατ' εξουσιοδότηση κανονισμού (ΕΕ) αριθ. 907/2014 να ληφθεί υπόψη η ημερομηνία έναρξης ισχύος του παρόντος κανονισμού ως γενεσιουργός αιτία για τη συναλλαγματική ισοτιμία όσον αφορά τα ποσά που καθορίζονται στον παρόντα κανονισμό.
                  
               
                     (16)
                  
                  
                     Για να διασφαλιστεί η άμεση εφαρμογή από την Πολωνία των μέτρων που προβλέπει ο παρών κανονισμός, ο παρών κανονισμός θα πρέπει να αρχίσει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
                  
               
                     (17)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Η Ένωση συμμετέχει κατά 50 % στη χρηματοδότηση των δαπανών με τις οποίες επιβαρύνθηκε η Πολωνία για τη στήριξη της αγοράς πουλερικών που επλήγη σοβαρά από τις 65 εστίες γρίπης των πτηνών υψηλής παθογονικότητας του υποτύπου H5, οι οποίες εντοπίστηκαν και κοινοποιήθηκαν από την Πολωνία μεταξύ της 3ης Δεκεμβρίου 2016 και της 16ης Μαρτίου 2017.
         
         
            Άρθρο 2
            Οι δαπάνες με τις οποίες επιβαρύνθηκε η Πολωνία είναι επιλέξιμες για ενωσιακή συγχρηματοδότηση μόνο:
            
                        α)
                     
                     
                        για την περίοδο εφαρμογής των μέτρων για την υγεία των ζώων και των κτηνιατρικών μέτρων που αναφέρονται στην ενωσιακή και την πολωνική νομοθεσία που παρατίθεται στο παράρτημα και αφορούν την περίοδο που αναφέρεται στο άρθρο 1· και
                     
                  
                        β)
                     
                     
                        για τις πτηνοτροφικές εκμεταλλεύσεις στις οποίες έχουν επιβληθεί μέτρα για την υγεία των ζώων και κτηνιατρικά μέτρα και βρίσκονται στις ζώνες οι οποίες αναφέρονται στην ενωσιακή και την πολωνική νομοθεσία που παρατίθεται στο παράρτημα («ζώνες που υπόκεινται σε ρυθμίσεις»)· και
                     
                  
                        γ)
                     
                     
                        εφόσον τα σχετικά ποσά έχουν καταβληθεί από την Πολωνία στους δικαιούχους έως τις 30 Σεπτεμβρίου 2019 το αργότερο. Δεν εφαρμόζεται το άρθρο 5 παράγραφος 2 του κατ' εξουσιοδότηση κανονισμού (ΕΕ) αριθ. 907/2014· και
                     
                  
                        δ)
                     
                     
                        εάν για το ζώο ή το προϊόν, για το χρονικό διάστημα που αναφέρεται στο στοιχείο α), δεν έχει καταβληθεί καμία αποζημίωση με κρατική ενίσχυση ή ασφάλεια και δεν έχει χορηγηθεί χρηματοδοτική συνδρομή από την Ένωση δυνάμει του κανονισμού (ΕΕ) αριθ. 652/2014.
                     
                  
         
            Άρθρο 3
            Το ανώτατο επίπεδο συμμετοχής της Ένωσης είναι 1,411 εκατ. EUR, για την απώλεια παραγωγής πουλερικών στις ζώνες που υπόκειντο σε ρυθμίσεις. Προβλέπονται τα εξής κατ' αποκοπή ποσά:
            
                        α)
                     
                     
                        0,0059 EUR ανά ημέρα και ανά όρνιθα ωοπαραγωγής του κωδικού ΣΟ 0105 94 00, εντός του ορίου των 186 598 ζώων,
                     
                  
                        β)
                     
                     
                        0,0085 EUR ανά ημέρα και ανά κοτόπουλο κρεατοπαραγωγής του κωδικού ΣΟ 0105 94 00, εντός του ορίου των 474 567 ζώων,
                     
                  
                        γ)
                     
                     
                        0,01075 EUR ανά ημέρα και ανά πάπια πάχυνσης του κωδικού ΣΟ 0105 99 10, εντός του ορίου των 246 131 ζώων,
                     
                  
                        δ)
                     
                     
                        0,0126 EUR ανά ημέρα και ανά χήνα πάχυνσης του κωδικού ΣΟ 0105 99 20, εντός του ορίου των 4 622 ζώων,
                     
                  
                        ε)
                     
                     
                        0,1757 EUR ανά ημέρα και ανά χήνα αναπαραγωγής του κωδικού ΣΟ 0105 99 20, εντός του ορίου των 55 307 ζώων,
                     
                  
                        στ)
                     
                     
                        0,0333 EUR ανά ημέρα και ανά γαλοπούλα του κωδικού ΣΟ 0105 99 30, εντός του ορίου των 485 343 ζώων.
                     
                  
         
            Άρθρο 4
            Η Πολωνία διενεργεί διοικητικούς και φυσικούς ελέγχους σύμφωνα με τα άρθρα 58 και 59 του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου (13).
            Ειδικότερα, η Πολωνία επαληθεύει:
            
                        α)
                     
                     
                        την επιλεξιμότητα των αιτούντων στήριξη·
                     
                  
                        β)
                     
                     
                        για κάθε επιλέξιμο αιτούντα: την επιλεξιμότητα, την ποσότητα και την πραγματική αξία της απολεσθείσας παραγωγής·
                     
                  
                        γ)
                     
                     
                        ότι κανένας από τους επιλέξιμους αιτούντες δεν έχει λάβει χρηματοδότηση από άλλες πηγές για την αντιστάθμιση των απωλειών που αναφέρονται στο άρθρο 2 του παρόντος κανονισμού.
                     
                  Όσον αφορά τους επιλέξιμους αιτούντες για τους οποίους έχουν ολοκληρωθεί οι διοικητικοί έλεγχοι, η ενίσχυση μπορεί να καταβληθεί χωρίς να έχουν ολοκληρωθεί όλοι οι διενεργούμενοι έλεγχοι και συγκεκριμένα εκείνοι που αφορούν τους αιτούντες που επιλέγονται για επιτόπιους ελέγχους.
            Στις περιπτώσεις στις οποίες δεν επιβεβαιώνεται η επιλεξιμότητα του αιτούντος, η ενίσχυση ανακτάται και επιβάλλονται κυρώσεις.
         
         
            Άρθρο 5
            Για τους σκοπούς του άρθρου 29 παράγραφος 4 του κατ' εξουσιοδότηση κανονισμού (ΕΕ) αριθ. 907/2014, η γενεσιουργός αιτία της συναλλαγματικής ισοτιμίας όσον αφορά τα ποσά που καθορίζονται στο άρθρο 3 του παρόντος κανονισμού είναι η έναρξη ισχύος του παρόντος κανονισμού.
         
         
            Άρθρο 6
            Η Πολωνία κοινοποιεί στην Επιτροπή την εκκαθάριση των πληρωμών.
         
         
            Άρθρο 7
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 10 Οκτωβρίου 2018.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 347 της 20.12.2013, σ. 671.
         
            (2)  Οδηγία 2005/94/ΕΚ του Συμβουλίου, της 20ής Δεκεμβρίου 2005, σχετικά με κοινοτικά μέτρα για την καταπολέμηση της γρίπης των πτηνών και την κατάργηση της οδηγίας 92/40/ΕΟΚ (ΕΕ L 10 της 14.1.2006, σ. 16).
         
            (3)  Εκτελεστική απόφαση (ΕΕ) 2016/2219 της Επιτροπής, της 8ης Δεκεμβρίου 2016, για την τροποποίηση του παραρτήματος της εκτελεστικής απόφασης (ΕΕ) 2016/2122 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών του υποτύπου H5N8 σε ορισμένα κράτη μέλη (ΕΕ L 334 της 9.12.2016, σ. 52).
         
            (4)  Εκτελεστική απόφαση (ΕΕ) 2016/2367 της Επιτροπής, της 21ης Δεκεμβρίου 2016, για την τροποποίηση του παραρτήματος της εκτελεστικής απόφασης (ΕΕ) 2016/2122 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών του υποτύπου H5N8 σε ορισμένα κράτη μέλη (ΕΕ L 350 της 22.12.2016, σ. 42).
         
            (5)  Εκτελεστική απόφαση (ΕΕ) 2017/14 της Επιτροπής, της 5ης Ιανουαρίου 2017, για την τροποποίηση του παραρτήματος της εκτελεστικής απόφασης (ΕΕ) 2016/2122 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών του υποτύπου H5N8 σε ορισμένα κράτη μέλη (ΕΕ L 4 της 7.1.2017, σ. 10).
         
            (6)  Εκτελεστική απόφαση (ΕΕ) 2017/116 της Επιτροπής, της 20ής Ιανουαρίου 2017, για την τροποποίηση του παραρτήματος της εκτελεστικής απόφασης (ΕΕ) 2016/2122 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών του υποτύπου H5N8 σε ορισμένα κράτη μέλη (ΕΕ L 18 της 24.1.2017, σ. 53).
         
            (7)  Εκτελεστική απόφαση (ΕΕ) 2017/155 της Επιτροπής, της 26ης Ιανουαρίου 2017, για την τροποποίηση του παραρτήματος της εκτελεστικής απόφασης (ΕΕ) 2016/2122 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών του υποτύπου H5N8 σε ορισμένα κράτη μέλη (ΕΕ L 23 της 28.1.2017, σ. 25).
         
            (8)  Εκτελεστική απόφαση (ΕΕ) 2017/247 της Επιτροπής, της 9ης Φεβρουαρίου 2017, για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 36 της 11.2.2017, σ. 62).
         
            (9)  Εκτελεστική απόφαση (ΕΕ) 2017/417 της Επιτροπής, της 7ης Μαρτίου 2017, για την τροποποίηση του παραρτήματος της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 63 της 9.3.2017, σ. 177).
         
            (10)  Εκτελεστική απόφαση (ΕΕ) 2017/554 της Επιτροπής, της 23ης Μαρτίου 2017, για την τροποποίηση του παραρτήματος της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 79 της 24.3.2017, σ. 15).
         
            (11)  Κανονισμός (ΕΕ) αριθ. 652/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τη θέσπιση διατάξεων σχετικά με τη διαχείριση των δαπανών που αφορούν, αφενός, τη διατροφική αλυσίδα, την υγεία των ζώων και την καλή μεταχείριση των ζώων και, αφετέρου, την υγεία των φυτών και το φυτικό αναπαραγωγικό υλικό, για την τροποποίηση των οδηγιών του Συμβουλίου 98/56/ΕΚ, 2000/29/ΕΚ και 2008/90/ΕΚ, των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 178/2002, (ΕΚ) αριθ. 882/2004 και (ΕΚ) αριθ. 396/2005, της οδηγίας 2009/128/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου και για την κατάργηση των αποφάσεων του Συμβουλίου 66/399/ΕΟΚ, 76/894/ΕΟΚ και 2009/470/ΕΚ (ΕΕ L 189 της 27.6.2014, σ. 1).
         
            (12)  Κατ' εξουσιοδότηση κανονισμός (ΕΕ) αριθ. 907/2014 της Επιτροπής, της 11ης Μαρτίου 2014, για τη συμπλήρωση του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, όσον αφορά τους οργανισμούς πληρωμών και άλλους οργανισμούς, τη δημοσιονομική διαχείριση, την εκκαθάριση λογαριασμών, τις εγγυήσεις και τη χρήση του ευρώ (ΕΕ L 255 της 28.8.2014, σ. 18).
         
            (13)  Κανονισμός (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (ΕΕ L 347 της 20.12.2013, σ. 549).
      
      
         
            ΠΑΡΑΡΤΗΜΑ
            
               Ζώνες που υπόκεινται σε ρυθμίσεις και περίοδοι όπως αναφέρονται στο άρθρο 2
            
            Περιοχές της Πολωνίας και χρονικοί περίοδοι που προβλέπονται σύμφωνα με την οδηγία 2005/94/ΕΚ και καθορίζονται στις ακόλουθες νομικές πράξεις:
            
                        —
                     
                     
                        Εκτελεστική απόφαση (ΕΕ) 2016/2219 της Επιτροπής, της 8ης Δεκεμβρίου 2016, για την τροποποίηση του παραρτήματος της εκτελεστικής απόφασης (ΕΕ) 2016/2122 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών του υποτύπου H5N8 σε ορισμένα κράτη μέλη (ΕΕ L 334 της 9.12.2016, σ. 52).
                     
                  
                        —
                     
                     
                        Εκτελεστική απόφαση (ΕΕ) 2016/2367 της Επιτροπής, της 21ης Δεκεμβρίου 2016, για την τροποποίηση του παραρτήματος της εκτελεστικής απόφασης (ΕΕ) 2016/2122 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών του υποτύπου H5N8 σε ορισμένα κράτη μέλη (ΕΕ L 350 της 22.12.2016, σ. 42).
                     
                  
                        —
                     
                     
                        Εκτελεστική απόφαση (ΕΕ) 2017/14 της Επιτροπής, της 5ης Ιανουαρίου 2017, για την τροποποίηση του παραρτήματος της εκτελεστικής απόφασης (ΕΕ) 2016/2122 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών του υποτύπου H5N8 σε ορισμένα κράτη μέλη (ΕΕ L 4 της 7.1.2017, σ. 10).
                     
                  
                        —
                     
                     
                        Εκτελεστική απόφαση (ΕΕ) 2017/116 της Επιτροπής, της 20ής Ιανουαρίου 2017, για την τροποποίηση του παραρτήματος της εκτελεστικής απόφασης (ΕΕ) 2016/2122 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών του υποτύπου H5N8 σε ορισμένα κράτη μέλη (ΕΕ L 18 της 24.1.2017, σ. 53).
                     
                  
                        —
                     
                     
                        Εκτελεστική απόφαση (ΕΕ) 2017/155 της Επιτροπής, της 26ης Ιανουαρίου 2017, για την τροποποίηση του παραρτήματος της εκτελεστικής απόφασης (ΕΕ) 2016/2122 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών του υποτύπου H5N8 σε ορισμένα κράτη μέλη (ΕΕ L 23 της 28.1.2017, σ. 25).
                     
                  
                        —
                     
                     
                        Εκτελεστική απόφαση (ΕΕ) 2017/247 της Επιτροπής, της 9ης Φεβρουαρίου 2017, για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 36 της 11.2.2017, σ. 62).
                     
                  
                        —
                     
                     
                        Εκτελεστική απόφαση (ΕΕ) 2017/417 της Επιτροπής, της 7ης Μαρτίου 2017, για την τροποποίηση του παραρτήματος της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 63 της 9.3.2017, σ. 177).
                     
                  
                        —
                     
                     
                        Εκτελεστική απόφαση (ΕΕ) 2017/554 της Επιτροπής, της 23ης Μαρτίου 2017, για την τροποποίηση του παραρτήματος της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 79 της 24.3.2017, σ. 15).
                     
                  
                        —
                     
                     
                        Εθνική νομοθεσία για τη λήψη μέτρων λόγω εκδήλωσης εστιών γρίπης των πτηνών υψηλής παθογονικότητας που επιβεβαιώθηκαν μεταξύ της 3ης Δεκεμβρίου 2016 και της 16ης Μαρτίου 2017.
                     
                  
                        —
                     
                     
                        Εθνική νομοθεσία για την άρση των μέτρων που είχαν ληφθεί λόγω εκδήλωσης εστιών γρίπης των πτηνών υψηλής παθογονικότητας που επιβεβαιώθηκαν μεταξύ της 3ης Δεκεμβρίου 2016 και της 16ης Μαρτίου 2017.